Chicxulub-krateret
Store norske leksikon,Geografi,Verdens geografi,Nord- og Mellom-Amerika,Mexicos geografi
Chicxulub-krateret, et gjenfylt meteorittkrater, halvveis på land og halvveis i havet, på spissen av Yucatán i Mexicogolfen. Krateret er cirka 180 km i diameter og på grunnlag av datering av bergarter beregnet å være 65 millioner år gammelt.
Chicxulubkrateret kan være dannet av den asteroiden eller kometkjernen som Luis W. Alvarez i 1980 postulerte var årsaken til at dinosaurenes ble utryddet for 66 millioner år siden (kritt/paleogen-utryddelsen).Hans hypotese støtter seg vesentlig til at det geologiske laget fra denne perioden (begynnelsen av paleogen) inneholder et tynt sjikt av iridium. Dette grunnstoffet er sjeldent i jordiske bergarter, men forekommer ofte i asteroider. Iridiumet kan skyldes nedfall av støv som ble virvlet opp i atmosfæren da asteroiden traff Jorden med stor hastighet og smuldret opp. Fordi støvskyen skygget for Solen, kan klimaet og livsbetingelsene ha forverret seg drastisk i mange år. Les mer i Store norske leksikon meteorittkrater kritt/paleogen-utryddelsen